মিউজ ইণ্ডিয়া

মিউজ ইণ্ডিয়া (ইংৰাজী: Muse India) হ’ল হাইদৰাবাদৰপৰা ইংৰাজী ভাষাত প্ৰকাশিত সাহিত্য বিষয়ক এখন ই-আলোচনী৷https://museindia.com/MuseIndia/Aboutushttps://en.wikipedia.org/wiki/Muse_India ২੦੦৫ চনৰপৰা আলোচনীখন অনলাইনত দুমহীয়াকৈ প্ৰকাশ পাই আহিছে৷ আলোচনীখনৰ কোনো ছপা সংস্কৰণ নাই৷ ২੦১৭ চনত বিশ্ববিদ্যালয় অনুদান আয়োগ চমুকৈ ইউজিচিয়ে আলোচনীখনক এখন সাহিত্য বিষয়ক ই-জাৰ্নেল হিচাপে স্বীকৃতি প্ৰদান কৰে৷

 বৈশিষ্ট্য 
মিউজ ইণ্ডিয়া হ’ল সকলোৰে বাবে মুক্ত এখন সাহিত্য বিষয়ক ই-আলোচনী৷ আলোচনীখনৰ মূল লক্ষ্য হ’ল ইংৰাজী ভাষাত ভাৰতীয় লেখকসকলৰ বাবে এখন মঞ্চ গঢ়ি তোলা৷ আলোচনীখনত সৃষ্টিশীল আৰু সমালোচনাত্মক দুয়ো ধৰণৰ লেখা প্ৰকাশ পায়৷ আৰম্ভণিৰেপৰা আলোচনীখনে ভাৰতীয় লেখকৰ ইংৰাজী ভাষাত লিখা আৰু অন্য ভাৰতীয় ভাষাৰপৰা ইংৰাজীলৈ অনূদিত কবিতা, চুটি গল্প, প্ৰবন্ধ, সাক্ষাৎকাৰ, গ্ৰন্থ সমালোচনা আদি প্ৰকাশ কৰি আহিছে৷

 সম্পাদক 
আলোচনীখনৰ প্ৰতিষ্ঠাপক আৰু পৰিচালন সম্পাদক হ’ল জি সূৰ্য প্ৰকাশ ৰাও৷ উপদেষ্টা হ’ল সচিদানন্দ মহান্তি৷ মুখ্য সম্পাদক হ’ল ইউ আত্ৰেয়ী শৰ্মা৷ উপ মুখ্য সম্পাদক হ’ল স্বপ্না ডোগ্ৰা৷

 তথ্যসূত্ৰ 
শ্ৰেণী:ইংৰাজী আলোচনী
শ্ৰেণী:ৱেবছাইট
শ্ৰেণী:ভাৰতত প্ৰকাশিত আলোচনী